Unutar vas postoji fabrika koja teži oko 1,4 kilograma
i radi 24 časa dnevno.
To je vaša jetra, najteži organ u vašem telu,
i jedan od najbitnijih.
Ova vredna struktura u isto vreme služi kao skladište,
proizvodni pogon
i postrojenje za preradu.
Svaka od ovih funkcija uključuje toliko bitnih podoperacija
da bi naša tela bez jetre jednostavno prestala da rade.
Jedna od osnovnih funkcija jetre je da filtrira krv u telu,
koju dobija u redovnim turama iz dva izvora:
hepatična arterija doprima krv iz srca,
dok ga vena porta dovodi iz creva.
Ovo dvostruko snabdevanje jetru puni hranljivim sastojcima,
koje ona onda sortira, obrađuje i skladišti
uz pomoć hiljada sićušnih unutrašnjih postrojenja za obradu,
koje se nazivaju lobulama.
Oba toka krvi dopremaju i kiseonik koji je jetri neophodan za funkcionisanje.
Krv koja dolazi iz creva sadrži
ugljene hidrate, masti
i vitamine i druge hranljive sastojke koji su rastvoreni u njoj
iz hrane koju ste konzumirali.
Ovi sastojci moraju da se obrade na različite načine.
Kod ugljenih hidrata,
jetra ih razbija i pretvara u šećere
koje telo koristi kao energiju kada se filtrirana krv vraća nazad.
Ponekad telo ima ostatke hranljivih sastojaka
koji mu nisu potrebni tog trenutka.
Kada se to desi, jetra zadržava jedan deo
i to slaže u skladištu.
Ovo skladište funkcioniše kao ostava
za buduće slučajeve kada telu možda budu trebali ovi sastojci.
Ali krv koja dotiče u jetru nije uvek krcata dobrim stvarima.
Takođe sadrži toksine i nusproizvode koje telo ne može da iskoristi.
A jetra ovo prati veoma pažljivo.
Kada opazi supstancu koja je beskorisna ili toksična,
ili je pretvara u proizvod koji ne može da naudi telu
ili je izoluje i sklanja,
tako što je usmerava kroz bubrege i creva, odakle se izbacuje napolje.
Naravno, jetru ne bismo smatrali fabrikom
ukoliko ne bi nešto i proizvodila.
Ovaj organ proizvodi sve od raznih proteina krvne plazme
koji prenose masne kiseline i pomažu nastanak krvnih ugrušaka,
do holesterola koji telu pomaže da stvara hormone.
Takođe stvara vitamin D i supstance koje pomažu varenje.
Ali jedan od najbitnijih proizvoda jetre je žuč.
Poput ekološki usmerenog postrojenja za preradu,
jetra koristi ćelije poznate kao hepatociti
kako bi transformisala toksični otpad u ovu gorku zelenkastu tečnost.
Dok se proizvodi, žuč se kanališe u mali sud ispod same jetre,
koji se zove žučna kesa,
pre nego što se slije u creva da pomogne
razgradnju masti, uništavanje mikroba i neutrališe višak stomačne kiseline.
Žuč takođe pomaže da se drugi toksini i nusproizvodi iz jetre nose
van tela.
Kao što možete videti,
jetra je veoma efikasno industrijsko postrojenje
koje vrši više zadataka koji podržavaju jedni druge.
Ali tako kompleksan sistem mora da funkcioniše glatko
tako što ostaje zdrav
i ne preopterećuje se sa više toksina nego što može da podnese.
Ovo je fabrika čije zatvaranje prosto ne možemo dozvoliti.